„9615

Češljevi, kopče za kosu i slično; ukosnice, igle za uvojke, držači uvojaka, uvijači za kosu i slično, osim onih iz tarifnog broja 8516 te njihovi dijelovi Vidjeti Objašnjenje HS za tarifni broj 9615, četvrti odlomak. Za potrebe ovog tarifnog broja izraz „kopče za kosu” uključuje robu izrađenu od krutih materijala s obzirom na to da su proizvodi iz ovog tarifnog broja obično izrađeni od običnih kovina ili plastike. Stoga ovaj tarifni broj ne obuhvaća trake za glavu i gumice za kosu. One se razvrstavaju kako slijedi: a) Gumice za kosu i trake za glavu koje se sastoje od, na primjer, cjevasto pletene, elastične petlje (vidjeti fotografiju 1.), ili gumene petlje presvučene tekstilom (vidjeti fotografiju 2.), ili elastične vrpce potpuno presvučene tkanim tekstilnim materijalom (vidjeti fotografiju 3.), ili petlje izrađene od elastične tekstilne vrpce (vidjeti fotografiju 4.) razvrstavaju se u tarifni broj 6117 ili 6217 kao pribor za odjeću. Primjeri: 1. Gumica za kosu 2. Gumica za kosu 3. Gumica za kosu 4. Traka za glavu b) Smatra se da gumice za kosu i trake za glavu koje se sastoje od petlje ili vrpce od tekstilnog materijala iz odsjeka XI., koje na sebi imaju ukrase od, na primjer, drvenih perlica, plastičnih perlica ili kožnih ili tekstilnih elemenata imaju bitnu značajku ostalih gotovih pribora za odjeću te se stoga razvrstavaju u tarifni broj 6117 ili 6217 primjenom općeg pravila 3(b). Primjeri: c) Gumice za kosu i trake za glavu koje se najvećim dijelom sastoje od, na primjer, plastičnih šljokica, zalijepljenih ili našivenih na neelastičnu tekstilnu vrpcu, a koje pokrivaju gotovo cijelu vidljivu površinu proizvoda i time mu daju bitnu značajku, razvrstavaju se u tarifni broj 7117 primjenom općeg pravila 3(b) te napomenama 9.(a) i 11. uz poglavlje 71. Primjer: d) Gumice za kosu i trake za glavu koje se djelomično ili u cijelosti sastoje od prirodnih ili kultiviranih bisera, dragog ili poludragog kamenja, plemenitih kovina ili kovina platiranih plemenitom kovinom razvrstavaju se u tarifne brojeve 7113 i 7116 primjenom napomena 1. i 9.(a) uz poglavlje 71. Vidjeti i Objašnjenje HS za tarifni broj 9615, četvrti odlomak. e) Gumice za kosu i trake za glavu koje se djelomično ili u cijelosti sastoje od krzna ili umjetnog krzna razvrstavaju se u tarifni broj 4303 ili 4304 primjenom napomena 3. i 4. uz poglavlje 43. Primjer: f) Gumice za kosu i trake za glavu koje se sastoje od drugih materijala koji nisu presvučeni tekstilom, neovisno o tome jesu li ukrašeni ili ne (uz iznimku robe navedene pod točkama (d) i (e)) razvrstavaju se prema materijalu od kojeg je izrađena petlja s obzirom na to da im bitnu značajku daju petlja i njezina funkcija (npr. plastična petlja razvrstava se u tarifni broj 3926 (vidjeti fotografije 1. i 2.), a gumena petlja u tarifni broj 4015 (vidjeti fotografiju 3.) primjenom općeg pravila 3(b)). Primjeri: 1. Gumica za kosu 2. Gumica za kosu 3. Traka za glavu g) Roba koja bi se mogla razvrstati u tarifni broj 7117 kao imitacije draguljarskih proizvoda i koja se može upotrebljavati, na primjer, kao narukvica ili lančić za gležanj i dalje se može razvrstati u taj tarifni broj čak i ako se može upotrijebiti kao traka za glavu ili gumica za kosu. Primjeri: ”